ԲԱԺԻՆ I – տերմինաբանություն Լիսաբոնի ճանաչման կոնվենցիայում սահմանված տերմիններն այստեղ նորից նշված չեն և գործելակերպի սույն կանոնների նպատակների համար ունեն նույն իմաստը, ինչ Կոնվենցիայում: Ստորև այբբենական կարգով թվարկված տերմինները ունեն հետևյալ իմաստը. Գործակալներ Երրորդ Կողմերը, ինչպիսիք են բրոքերները, միջնորդները կամ աշխատանքի ընդունողները, որոնք գործում են իբրև միջնորդներ՝ շնորհող և ապահովող հաստատությունների միջև տրանսազգային կրթական ծրագրերը հաստատելու համար: Գործակալը սովորաբար ընդգրկված չէ կրթական ծառայությունների տրամադրման ման գործընթացում: Համաձայնություն Գործընկեների միջև պաշտոնապես համաձայնեցված փաստաթուղթ, որը պարունակում է շնորհող և ապահովող հաստատությունների միջև ձեռք բերված բոլոր համատեղ պայմանավորվածությունները: Շնորհող հաստատություն Բարձրագույն ուսումնական հաստատություն, որը շնորհում է աստիճաններ, դիպլոմներ, վկայականներ կամ այլ որակավորումներ: Կրթական ծառայություններ Ցանկացած կրթական ծրագիր, դասընթաց կամ դասընթացի մասեր, որի բարեհաջող ավարտը հանգեցնում է որակավորման: Այստեղ նմանապես ընդգրկված են այնպիսի ծառայություններ, ինչպիսիք են դասընթացի մասնակցությունը մատչելի դարձնող նախապատրաստական/ներածական մոդուլները, կամ մասնագիտական զարգացմանը հանգեցնող վերապատրաստման մոդուլները: ԳործընկերներՏրանսազգային համաձայնություններում ընդգրկված շնորհող և ապահովող հաստատություններ:Տրամադրող հաստատություն Կրթական ծրագիրն ամբողջությամբ կամ դրա մի մասը ապահովող հաստատություն կամ կազմակերպություն: Տրանսազգային պայմանավորվածություններ Կրթական, իրավական, ֆինանսական կամ այլ պայմանավորվածություն, որը հանգեցնում է հետևյալի ստեղծմանը.